recursal/SuperWikiNEXT-32B huggingface dataset:
Крајот на локална јамка (усучена парица) кај корисникот
**Локална јамка** — она што го поврзува корисникот на мрежата со првото ниво опрема на мрежата на која е претплатен.

Овој елемент може да биде физички како што е усучена парица или оптичко влакно во случај на телефонска мрежа, или нематеријален како електромагнетен бран во случај на безжична локална јамка или на мобилна телефонска мрежа.

Телефонска локална јамка
------------------------

Телефонската локална јамка е дел од телефонската линија (бакарни парици) што се протега од главниот разделник на телефонската компанија до телефонскиот приклучок на претплатникот. Физички, тоа се сите урбани кабли кои можат да се видат на улиците, подземните кабли, како и парицата жици што доаѓа кај корисникот.

### Во Европската Унија

Со цел да се отвори кон конкуренцијата, регулативите на Европскиот парламент и Совет ги специфицираат одликите на локалната бакарна (или телефонска) јамка.

Европската регулатива n .2887/2000  што се однесува на разврзување на пристапот до локалната јамка на тој начин ја дава следната дефиниција за бакарната локална јамка:„метално физичко коло на фиксната јавна телефонска мрежа што ја поврзува завршната точка на мрежата во просториите на клиентот со главниот разделник или друг еквивалентен објект".

#### Во Македонија

Во Македонија, локалната бакарна јамка е во сопственост на традиционалниот оператор Македонски Телеком. Разврзувањето на локалната јамка во Македонија се случило во 2005 година.

Безжична локална јамка
----------------------

Локалната јамка, физичката основа на податоците, не е нужно материјален. На пример, безжичната локалната јамка (БЛЈ) овозможува поврзување на клиентите со радиобранови.

Оптичка локална јамка
---------------------

Оптичката локална јамка овозможува пристап до интернет со многу голема брзина (обично еднаква или поголема од 100 Mbit/s); може да се состои од оптички влакна од крај до крај (FTTH) или комбинација од влакна и завршетоци во коаксијален кабел (стандард DOCSIS) или бакарни парици (VDSL2 или G.fast).

Економски прашања
-----------------

Локалната јамка е многу посакуван елемент, бидејќи неговото изнајмување е најскапиот дел од претплатата на интернет. Трошоците на фиксната мрежа за пристап (локална бакарна јамка во овој случај) од алтернативните оператори се околу 13 евра по претплатник месечно (околу 90 % од трошоците на мрежата)  .

Поврзано
--------

* Пристапна мрежа
* Безжична локална јамка
* Оптичка локална јамка
* Разврзување на локална јамка
* Дигитална мрежа на интегрирани услуги
* АДСЛ

Наводи
------

1. ↑  « Règlement (CE) Предлошка:Numéro2887/2000 du Parlement européen et du Conseil du 18 décembre 2000 relatif au dégroupage de l'accès à la boucle locale », sur *eur-lex.europa.eu*, 18 décembre 2000
2. ↑  « Rapport au Parlement et au Gouvernement sur la neutralité de l'internet », sur *arcep.fr*, septembre 2012
Средба на градски совет на Јивескиле во 1925
**Локалната самоуправа** е облик на јавна управа каде жителите на извесно подрачје образуваат заедница која е признаена од централната власт и како таков има специфичен правен статус.

Локалната самоуправа во Македонија
----------------------------------

Република Македонија е поделена на општини кои уживаат локална самоуправа. Надлежната институција за ваквата управа во државата е Министерството за локална самоуправа на Република Македонија.

Поврзано
--------

* Самоуправа
* Европска повелба за локалната самоуправа
* Министерство за локална самоуправа на Република Македонија ...

Надворешни врски
----------------

* Министерство за локална самоуправа на Република Македонија (македонски)

|  |  |
| --- | --- |
|  | *Оваа статија поврзана со управувањето е никулец. Можете да помогнете со тоа што ќе ја проширите.* |


|  |  |  |
| --- | --- | --- |
| 

|  |  |
| --- | --- |
| Нормативна контрола | 
* GND: 4073644-1
* NDL: 00572986
* NKC: ph128366

 |

 |
Протести против ГМ производи на Монсанто
**Монсанто** (англиски: *Monsanto, The Monsanto Company*) — меѓународно претпријатие, кое во минатото се занимавала со производство на хемиско оружје, чијашто сегашна основна дејност му е биотехнологијата.

Монсанто е најголем произведувач на хербицидот глифосат, познат како „Раундап" (англиски: *Roundup*). Монсанто е и најголем произведувач на генетски изменетото семе со пазарно учество од 70 до 100% кај некои култури.

Како главен излагач на генетски изменетата храна Монсанто е фокус на многу антиглобалистички и еколошки кампањи посебно поради семето на сојата и хормонот за раст на стоката.
Уште еден од проблемите врзани со ГМО семињата која ги произведува ова претпријатие е и тоа што кога еднаш ќе се засее генетски изменето семе, на тоа земјиште веќе ништо друго не може да расте.
По зборовите на потпретседателот на Монсанто од 1998 година „компанијата нема да гарантира за сигурноста на храната која ја произведува, затоа што наша цел е што поголема продажба, а задача на министерството (FDA) е да ја контролира сигурноста."

Наводи
------

1. ↑   -{Glas Javnosti}-: Gentetska hrana i iz SCG?! (српски)
2. ↑  Michael Pollan (25 октомври 1998). „Playing God in the Garden". The New York Times Magazine. стр. Section 6; Page 44.

Надворешни врски
----------------

* Официјално мрежно место
**Коце Јорданов Стоилковски** ( во Црешево ―  1945

 на Сремски фронт) — македонски партизан, револуционер, борец за слобода на Македонија и учесник во НОВ.

Животопис
---------

Израснат е во сиромашно семејство. Основно училиште завршил во родното село. Од 1942 година активно работел за НОВ. Како општински чувар им доставувал вредни информации и податоци на партизаните. Во септември 1944 година стапил во Шеснаесеттата македонска ударна бригада, со која учествувал во борбите против балистичките банди и Германците на Скопска Црна Гора и во Качаничката Клисура, а потоа и во борбите за дефинитивно уништување на балистичките банди на Косово. Со Бригадата учествувал во големиот пробив на Сремскиот фронт. Во тие борби храбро загинал, во април 1945 година.

Наводи
------

1. ↑  *Беа, загинаа, останаа*. Скопје: Историски Архив. 1969. стр. 134. На `|first=` му недостасува `|last=` (help)
**Кочанска Бања** се наоѓа на *7 км* од Кочани од десната страна на магистралниот пат Кочани – Штип. Сместено е во подножјето на Осоговските Планини и лежи на последните ограноци од ридиштата на овие планини, кои благо се спуштаат кон котлината на надморската висина од *340 км*. Од источната страна се наоѓа село Тркање, а од западната село Спанчево, кон југ селото се граничи со плодните оризови полиња. Народната традиција зборува дека Бање името го добило по бањата и изворите на топла вода во селото.

Изворите во Бања се одликуваат со специфични хидролошки, односно хемиски-минеролошки и топлински својства, како и со количеството на водата која извира на овој простор. Количеството на вода во бањата во подолг период била назадоволителна. Со извршените дупчења количеството на термоминерална вода изнесува над *65 литри* во секунда. Температурата на водата е *64 степени*, што значи дека станува збор за мошне погодна вредност. Тоа овозможува користење во бањската намена, бидејќи се работи за хипертермална вода.

По хемискиот состав бањата спаѓа во групата на слабоминерализирани топли води. Во неа преовладуваат хидрокарбонатите, слабо е алкална и со низок степен на радиоактивност. Од катјоните најмногу содржини натриум, калиум, калциум и магнезиум, а од анјоните хлор, сулфати, хидрокарбонати, силициумоксид, алуминиумоксид, железооксид и други. Поседува и ретки минерали, како што литумот, цезимуот, рубидиумот и слично.

Ваквите физичко-хемиски својства на вдата во Кочанската бања претставуваат основа врз која се заснова нејзиното користење за лечење на бројни болести. Главно се користи при лечењето на следните болести:

* Сите видови на рематични заболувања
* Заболувањата на жолчните патипта и жолчната кесичка
* Заболувањата на мочните канали
* Гинеколошки заболувања
* Воспалувања на нервите
* Болести на желудниот и дванаесетпалачно црево
* Состојби по повреди на коскениот систем и други заболувања

Освен тоа ниската радиоактивност на водата благотворно делува на катаралните воспалувања и заболувањата на дишните ограни. Иако денес оваа бања не ги користи во потполност потенцијалите кои ги поседува, треба да се истакне дека се работи за бања кои ја користеле уште Римјаните. Во периодот на осмалинското владеење на овие простори Бањата била користена и од Турците. Во близина на Кочанската бања, кај село Долни Подлог од дупнатина длабока *318 метри* откриена е топла минерална вода со јачина од *95 литри* во секунда и температура од *80 степени*, што може да претставува основа за изградба на бањски здравствено рекреативни објекти.
Дон **Мигел Анхел Руис** (англиски: *Miguel Ángel Ruiz*) — мексикански автор, нагвал, шаман, и учител.

Роден 1952 година во Мексико, бил хирург и по некој тежок настан поврзан со смртта, решил да почне да ги бара одговорите на битните прашања во традиционалните учења на неговите предци, во мудроста на Толтеците. Сега е автор, шаман и учител.

Толтечката империја се појавила во централно Мексико во десеттиот век од нашава ера. Главниот град бил Тула, после нив Ацтеките го разрушиле за градежен материјал и направиле друг град. Затоа малку се знае за нивната култура, но легендите го сториле своето. Тие биле прва од екстремно милитаристичките култури во регионот кои ја искористиле својата моќ за да ги потчинат и завладеат соседите, а ги имале освоено териториите претходно владеени од Маите.

Дон Мигел Анхел Руис го објавил своето најзначајно дело *Четирите Договори* во 1997 година и продадени се околу 4 милиони примероци. Тоа се залага за лична слобода од договори и верувања кои сме ги направиле со себеси и со другите, а ни донеле ограниченост и несреќа во нашите животи. Тоа е за наоѓање на сопствениот интегритет, љубовта кон самиот себе, и бидување во мир со оваа реалност.

Четирите Договори се:

1. Биди беспрекорен во твоето зборување

Зборувај со интегритет. Кажувај го само тоа што го мислиш. Избегни зборување против самиот себе и оговарање на другите. Употреби ја моќта на зборот во насока на вистината и љубовта.

2. Не сфаќај ништо лично

Се што другите прават не е поради тебе. Она што другите го зборуваат и прават е проекција на нивната сопствена реалност, нивниот сопствен сон. Кога ќе бидеш имун на мислењата и дејствата на другите, нема да бидеш жртва на непотребно страдање.

3. Не прави претпоставки

Најди храброст да прашуваш прашања и да го изразуваш она што навистина го сакаш. Комуницирај со другите најјасно што можеш за да се избегнат недоразбирања, драматизирање и тага. Само со еден договор, може комплетно да го измениш својот живот.

4.Секогаш прави најдобро што можеш

Твојот максимум ќе се менува од миг во миг, ќе биде различен кога си здрав, од оној кога си болен. Под какви било околности, едноставно делувај најдобро што можеш, па ќе избегнеш самоосудување, малтретирање на себеси, и жалење (каење).

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 61710035
* LCCN: n97065674
* ISNI: 0000 0000 8141 1776
* GND: 122524128
* SELIBR: 220312
* SUDOC: 05079244X
* BNF: cb13546931g (податоци)
* BIBSYS: 2074998
* MusicBrainz: 3a6a93b7-246b-483d-9eb7-08c2ef440f42
* NDL: 00729521
* NKC: xx0010090
* BNE: XX1343510
* CiNii: DA14216176

 |

 |
**Оваа трансплантирана машина за чукање досега не типкала љубовно писмо** — музички албум на македонската група „Фолтин", објавен во 2008 година како издание на Културно-информативниот центар - Скопје.

Список на песни
---------------

Албумот содржи пет песни, обележани како:

* 131
* 87
* 128
* 120
* 110

Опис на албумот
---------------

На албумот настапуваат:

* Бранислав Николов - глас и гитара
* Пеце Трајковски - дигитален акордион преку микрокорг
* Пеце Николовски - кларинет и каос пад
* Гоце Јовановски - бас гитара
* Славе Јовев - тапани
* Марјан Станиќ - кахон, зил, лажици, кабаса, компакт конга, амбиентални удиралки

Песните се снимени и продуцирани во студиото „Тра-ла-ла" во Скопје, во јануари 2008 година. Музиката и текстовите се дело на „Фолтин" (во песната 120 користени се стихови од песната „Везилка" на Блаже Конески и „Ленка" на Коста Рацин), а албумот го продуцирале Мите Димовски и „Фолтин". Дизајнот на албумот е дело на фирмата „Arts & Crafts", а албумот е објавен со помош на Министерството за култура на Македонија и Градот Скопје.

Наводи
------

1. ↑  Фолтин, *Оваа трансплантирана машина за чукање*, КИЦ - Скопје 001, 2008.
2. ↑  Фолтин, *Оваа трансплантирана машина за чукање*, КИЦ - Скопје 001, 2008.
3. ↑  Фолтин, *Оваа трансплантирана машина за чукање*, КИЦ - Скопје 001, 2008.
**Наум Јончев Иљоски** (1925 во Велмеј, Охридско — 25 септември 1945 во Гостивар) македонски партизан, учесник во НОБ.

Животопис
---------

Наум Јончев Иљоски е роден во селото Велмеј. Во НОБ се приклучил на 28 август 1944 година. Како борец на Шестата македонска бригада, учествува во повеќе борбени акции, при што се разболува и умира во гостиварската болница на 25 септември 1945 година.

Наводи
------


1. ↑ . Охрид и охридско во борбата против фашизмот. ЗБОРНИК на паднатите борци во народно-ослободителната борба и револуција и жртвите на фашистичкиот терор во Охрид и охридско 1941-1945. Охрид. 1976. Отсутно или празно `|title=` (help)CS1-одржување: друго (link)
**Наум Чакаров** (нарекуван **Лондра**) — македонски деец, учител, војвода и член на Охридското револуционерно началство на Македонската револуционерна организација.

Животопис
---------

Гробниот споменик во дворот на Шипокничкиот манастир
Чакаров е роден во градот Струга во 1869 година.

Завршил педагошки курс во Солунската машка гимназија, а четврти клас гимназија завршил во Битола. Потоа работел како учител во родниот град.

Во 1890 година заминал во Бугарија, каде започнал воена обука во бугарската војска, а одреден период работел и како учител во селата Сестримо и Живково.

Кон крајот на 1896 година се враќа повторно во Македонија, кога станал член на струшкиот комитет на ВМРО.

Есента 1901 година се вработил како учител во Охридската гимназија, додека следната година бил избран за секретар на околискиот комитет на ВМРО во Охрид.

Во 1903 година за време на Смилевскиот конгрес бил поставен како охридскиот реонски началник.

Истата година бил убиен во неразјаснети околности и се верува дека било грешка. Убиството било извршено од четник на организацијата во близина на брегот на Охридското Езеро.

Наводи
------

1. ↑  „НА ДЕНЕШЕН ДЕН: Крај Охридското Езеро подмолно беше убиен војводата Наум Чакаров – Лондра". *Denesen.mk*. Посетено на 2020-01-22.

Надворешни врски
----------------

* Наум Чакаров на Ризницата ?
**Наум Сандрев Силјаноски** (1896 во Издеглавје, охридско — 1943 на Беличка Планина) македонски партизан, учесник во НОБ.

Животопис
---------

Наум Сандрев Силјаноски е роден во охридското село Издеглавје. Се занимавал со земјоделие. Во НОБ се приклучил во 1941 година. Активно работел за целите на НОБ. Во 1943 година бил пратен со специјална задача од командата на местото на Издеглавје, но потоа во близина на селото Сливово бил фатен од контрачетата на Димо Брадата од Белица, при што во октомври 1943 година бил стрелан на беличка планина.

Наводи
------

1. ↑ . Охрид и охридско во борбата против фашизмот, ЗБОРНИК на паднатите борци во народно-ослободителната борба и револуција и жртвите на фашистичкиот терор во Охрид и охридско 1941-1945 година. Охрид. 1976. Отсутно или празно `|title=` (help)CS1-одржување: друго (link)
**Наум Евро** или **Наум Евров** — македонски национален деец и борец за македонска национална самостојност. Евро бил член на Тајниот македонски комитет, каде членувале и Темко Попов, Коста Групче и Васил Карајовов. Евро и Комитетот се залагале за македонска самостојност, воведување на македонскиот јазик во училиштата, издавање на македонски граматика и правопис и одбрана од балканските пропаганди во Македонија.

Животопис
---------

Наум Евро е роден во Струга, тогаш Отоманско Царство. Во 1872 година, Наум Евро станал член на друштвото „Свети Климент" од Охрид и станал силен поборник против Бугарската егзархија. На 5 октомври 1875 година, Наум Евро заедно со други граѓани на Охрид направиле неуспешен обид за возобновување на Охридската архиепископија. Заедно со Темко Попов, Коста Групче и Васил Карајовов го основале Тајниот македонски комитет, најверојатно пред 1885 година. Поради тоа биле апсени во Софија. Во Истанбул го издавале македонскиот весник „Македонски лист" на 26 јули 1887 година и се обиделе да издадат буквар. Наум Евро се вратил во Струга на 8 октомври 1888 година поради болест..

Наводи
------

1. ↑  Писма на Стоян Новакович
2. ↑  Македонска енциклопедија, МАНУ, Скопие, 2009 г. стр.512

Поврзано
--------

* Портал: Република Македонија

* Македонска преродба
* Таен македонски комитет
* Македонци

Надворешни врски
----------------

* „Кој је крив" на Викиизвор.
* Никој нема право да претендира на Македонија

|  |  |
| --- | --- |
| Знаме на МакедонијаБиографска икона | *Оваа биографска статија за личност од Македонија е никулец. Можете да помогнете со тоа што ќе ја проширите.** п
* р
* у
 |
**Наум Јаќимов Николоски** (1 декември 1922 во Љубаништа, охридско — 9 септември 1944 во Неготино) македонски партизан, учесник во НОБ.

Животопис
---------

Наум Јаќимов Николоски е роден на 1 декември 1922 година. На 6 септември 1944 година ја напушта бугарската окупаторска војска и стапува во редовите на НОБ. Како борец на Деветтата македонска бригада, загинува во борбите со германските сили кај Неготино на 9 септември 1944 година.

Наводи
------


1. ↑ . Охрид и охридско во борбата против фашизмот. ЗБОРНИК на паднатите борци во народно-ослободителната борба и револуција и жртвите на фашистичкиот терор во Охрид и охридско 1941-1945. Охрид. 1976. Отсутно или празно `|title=` (help)CS1-одржување: друго (link)
**Наум Манивилов - Преспански** (Љубојно, Ресенско, 18 јули 1934

 – Скопје, 8 октомври 1961

) — македонски поет.

Животопис
---------

Манивилов - Преспански е роден во преспанското село Љубојно на 18 јули 1934 година. Завршил средно образование. Работел како новинар во весникот „Млад Борец". Член на ДПМ од 1960 година. Неговата поезија, иако прекината со прераната трагична смрт, оставила силен печат во тогашната развојна етапа на македонската лирика; таа е исполнета со младешки жар и копнеж за слободен израз.

Библиографија
-------------

* *Преспа*, Ск. 1961;
* *Ноќен патник*, Ск. 1963 – посмртно.
* *Ноќен патник*, Ск. 1963 – посмртно.
* *Песна за мојата пролет*
* *Шарени квадрати*
* *Нешто од нештата во нас*
* *Мала ботаника*
* *Задоцнета пролет*
* *Игра на малите нешта*
* *Автопортрет*

Наводи
------

1. ↑  *Македонска енциклопедија*. **II** (прво. изд.). МАНУ. ISBN 978-608-203-024-2 Проверете ја вредноста `|isbn=`: checksum (help).
2. ↑  Македонски писатели/Macedonian writers, Друштво на писатели на Македонија, 2004, стр. 150.
Обуда на картата на Будимпешта.
Градската куќа во Обуда.
**Обуда** или **Стар Будим** (унгарски: *Óbuda*) претставува поранешен историски град во Унгарија. Се обединил со Будим и Пешта во 1873 година и сега е дел на од третиот Будимпештански округ.

Неговиот центар е *-{Fő tér}-* (Главен плоштад) и е поврзан со друг помал плоштад на кого има скулпутра на луѓе кои чекаат да престане да врне дожд.

Историја
--------

Првите населби датираат од каменото време. На ова место Римјаните ја изградиле населбата Аквинкум (Aquincum) која била главен град на панонската провинција.

Унгарците дошле на оваа територија после 900 година и Обуда во тоа време служел како престол на племенските водичи, а подоцна и на кралевите. Бела IV на ова место изградил престолнина веднаш после инвазијата на Монголите на Будим која се случила во 1241-1242 година. На 1 јануари 1873 год. се обединил со Будим и Пешта кој заедно ја формирале денешната престолнина на модерната унгарска држава - Будимпешта.

Надворешни врски
----------------

* Официјално мрежно место на Обуда
* Тура низ Обуда
* Фотографија од скулпутрата на луѓето кои чекаат да престане дождот Архивирано на 27 септември 2007 г.
**„Ова малку душа"** (српскохрватски: *Ово мало душе*) — југословенски филм од 1987 година, во режија на Адемир Кеновиќ. Улогите ги играат: Давор Јањиќ, Бранко Ѓуриќ Ѓуро, Заим Музаферија, Саша Петровиќ итн.

Синопсис
--------

Во филмот се прикажува созревањето на децата во едно зафрлено село во Босна во периодот по Втората светска војна. Во селото живее еден вдовец со многу деца. На неговото семејство му се случуваат смешни и тажни настани, а односите во семејството ги менува маќеата, зашто децата не можат да се помират со новата состојба...

Наводи
------

1. ↑  Ово мало душе (пристапено на 8.5.2022)
**Нова Британија** (англиски: *New Britain*, застарено германски: *Neupommern* ) е меланезиски остров во Папуа Нова Гвинеја. Ова е најголемиот остров во Бизмарковиот архипелаг, кој до 1885 година се нарекувал Нов Британски Архипелаг.

Географија
----------

 Поглед на Нова Британија од вселената
Површината на островот изнесува 35.144,6 km² , и таму живеат околу 500 илјади жители (2011). Неговата должина е 600 километри, а максималната ширина е 80 километри. Од 1966 година, Нова Британија е поделена на две административни единици - провинциите Источна Нова Британија и Западна Нова Британија. Источната провинција е помала по површина од западната, но е понаселена и со поголема важност.

Административен центар на Западна Нова Британија е градот Кимбе, а на Источна Нова Британија пред ерупцијата на вулканот Тавурвур во 1994 година бил градот Рабаул. Повеќето од жителите на градот побегнале и се населиле во градот Кокопо, кој подоцна станал административен центар, во одредена мера поради неговата побезбедна местоположба.

Долж островот се протега планински венец, со највисок врв на вулканот Синевит (2438 m). Островот е претежно покриен со тропска шума.

Дампировиот Проток ја одвојува Нова Британија од островот Умбои, а Протокот Свети Георги од островот Нова Ирска.

Историја
--------

Нова Британија била откриена дури во 1700 година од британскиот морепловец Вилијам Дампир. Од 1885 до 1899 година, островот бил во сопственост на Германската новогвинејска компанија и бил наречен Нова Померанија (*Neupommern*). Од 1899 до 1914 година, островот бил дел од колонијата на Германска Нова Гвинеја. Во овој период, на островот индустриски се одгледувал памук. Во 1914 година, Нова Британија била освоена од австралиските сили, а по завршувањето на Првата светска војна, Австралија управувала со островот со мандат од Лигата на народите.

За време на Втората светска војна, островот бил окупиран од трупите на Јапонската империја, кои победиле во битката кај Рабаул во 1942 година. Американците успеаја да се искрцаат на северозападниот дел од островот (*Операција Умешност* - *Operation Dexterity*), како и на 'ртот Меркус на југозапад. Сепак, до самиот крај на војната не успеале да го освојат тогашниот главен град Рабаул, а бил предаден на Американците дури по официјалната јапонска капитулација.

Население
---------

Нова Британија најпрво била населена од Папуанците. Потоа тука се населиле и доселеници од Меланезија. Најбројна етничка група е народот Толај. Народот Бајнинг , кој живее во планинските предели, е по малку прочуен поради нивниот ритуал „огнен танц" и украсите на пенисот. Освен нив, на островот живеат и народите Киленге, Сулка и Лакалаи.
Во Нова Британија се зборуваат австронезиски и папуански јазици.

Наводи
------

1. ↑  ISLANDS BY LAND AREA
2. ↑  United Nations Environment Program, "Islands by land area: New Britain Архивирано на 13 јули 2012 г." *islands.unep.ch* (1988).
**Момчило Бајагиќ Бајага** 19 февруари 1960

 во Бјеловар е српски рок-музичар.

Животопис
---------

Момчило Бајагиќ е е роден на 19 февруари 1960 година, во Бјеловар, Хрватска. Основнo училиште завршил во Земун, а потоа и Втора белградска гимназија. Се оженил во 1989 година. и со сопругата Емилија имаат син Марко и ќерка Ангела.

Музичка кариера
---------------

Својата музичка кариера Бајага ја започнал на својата 14. година, во групата „ТНТ". По три години ѝ се приклучил на групата „Рибља чорба", една од најпопуларните музички групи во тоа време. Најпрвин, тој се појавувал само на концертите на групата, апостепено станал главен композитор, заедно со Бора Ѓорѓевиќ. На 19 јули 1984 година, Бајага бил официјално исклучен од „Рибља чорба", а подоцна ја основал својата музичка група „Бајага и инструктори". Исто така, тој работил и на музиката на филмовите „Ни на земја ни на небо" и „Професионалец".

Наводи
------

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 75796117
* LCCN: n2008083265
* ISNI: 0000 0000 3951 363X
* MusicBrainz: 92d8973c-eb9b-459d-8ab1-30f47bfad9e0

 |

 |


1. ↑  Upoznao ju je u autobusu i 35 godina voli samo nju: Ovo je Bajagina supruga kojoj je posvetio SVE svoje pesme! ("Телеграф", 16. фебруар 2017), Посетено на 19. 7. 2018.
2. ↑  Моје песме имају мирис Београда („Политика", 21. април 2013), пристапено на 21.4.2013.
**Момчињата од Бразил** (англиски: *The Boys From Brazil*) - американски филм од 1978 година, во режија на Френклин Ј. Шафнер, според сценариото на Хејвуд Гоулд, засновано на романот на Ира Левин. Главните улоги ги играат: Лоренс Оливие, Грегори Пек, Џејмс Мејсон, Лили Палмер, Ута Хаген, Бруно Ганц, Џереми Блек и Стивен Гутенберг. Филмот бил номиниран за наградата „Оскар" во категориите за најдобар глумец (Оливие), за најдобра музика и за монтажа, а Грегори Пек бил номиниран за наградата „Златен глобус". Ликот на Езра Либерман е заснован врз познатиот ловец на нацисти Симон Визентал.

Содржина
--------

Младиот ловец на нацисти Бари Колер (го игра Гутенберг) открива дека злогласниот доктор Менгеле и неговите помагатели се кријат во Парагвај и дека тие планираат да убијат 24 мажи постари од 65 години во разни делови на Европа и Америка. За своето откритие го известува искусниот ловец на нацисти Езра Либерман (го игра Оливие) кој, по ненадејниот прекин на врската со Колер, се сомнева дека му се случило нешто лошо. Тој спроведува сопствена истрага при што доаѓа до шокантни откритија во врска со намерите на Менгеле...

Наводи
------

1. 1 2  „HRT (пристапено на 3.11.2017)". Архивирано од изворникот на 2017-11-21. Посетено на 2017-11-16.
**„Момците во бендот"** (англиски: *The Boys in the Band*, 2020 година) е американски филм во режија на Џо Мантело кој треба да излезе на Нетфликс во 2020 година. Продуценти на филмот се Рајан Марфи, Дејвид Стон и Нед Мартел. Во главните улоги се појавуваат Џим Парсонс, Закари Куинто, Мет Бомер и Ендру Ранелс. Оваа адаптација на истоимената драма ја следи приказната кога група на хомосексуални другари се собираат да прослават роденден. Авантурите на вечерта започнуваат кога непоканет се појавува цимерот од факултетските денови на домаќинот, кој можеби ја прикрикрива својата хомосексуалност.

Наводи
------

1. ↑  Dry, Jude; Dry, Jude (2019-06-05). „Ryan Murphy Knows 'Boys in the Band' Has a Problematic History, That's Why He's Bringing It to Netflix". *IndieWire* (англиски). Посетено на 2020-05-17.
2. ↑  Dry, Jude; Dry, Jude (2019-04-17). „Ryan Murphy to Bring Controversial Gay Play 'The Boys in the Band' to Netflix". *IndieWire* (англиски). Посетено на 2020-05-17.
Координати: 17°0′N, 97°20′E

Поранешното знаме
**Mон** е една од седумте држави на Мјанмар. Сместена е тошно помеѓу Карен на исток, Адаманското Море на запад, Баго на север и Танинтаји на југ. Се граничи и со Тајландската провинција Канчанабури на југоисток. Има површина од 12.155 км2. Мон има многу малечки островчиња по неговиот брег кој изнесува 566 км во должина.

Главен град е Мулмејн.

Демографија
-----------

Се проценува дека во Мон живеат околу 2,5 милиони луѓе. Мнозинството се Мони. Но сепак има и голем број на етнички Бамари, Карени и Па-O.

Клима и географија
------------------

Мон има тропска клима. Просечната температура во јануари е 25,6 °C, а во Април е 29,4 °C. Просечните врнежи изнесуваат 4.830 мм, додека во областа Татон 5.500 mm. Дождовите се најјаки во Јули и Август.

Стопанство
----------

Мон има околу 18.000 км2 обработливо земјиште, кое претежно е посеано со ориз. Има доста и приозводство на каучук. Доста е развиено и рибарството.

Административна поделба
-----------------------

Мон има 2 дистрикта

* Мулмејн
* Татон

Постојат 10 градски општини, 11 градови и 1199 села.

Поврзано
--------

* Административна поделба на Мјанмар

Пагодата Чаиктијо
Пејзаж во близина на **Мудон**, јужно од Мулмејн

Наводи
------

1. ↑  *Извештај од пописот*. Пописот на населението и домувањето во Мјанмар во 2014 година. **2**. Непјидо: Министерство за имиграција и население. мај 2015. стр. 17.

  


|  |  |
| --- | --- |
| **Административна поделба на Мјанмар** | Знамето на Бурма |
| **Окрузи:**  Иравади |  Баго |  Магве |  Мандалај |  Сагаин |  Танинтаји | Јангон |
| **Држави:**  Чин |  Качин |  Каја |  Карен |  Мон |  Ракајн |  Шан |
| **Самоуправувачки зони:** Дану | Кокан | Нага | Па Лаун | Пао |
| **Самоуправувачки округ:** Ва |
| **Сојузна територија:** Непјидо |
**„Момче, чаша пиво!..."** (француски: *Garçon, un bock !...*) — расказ на францускиот писател Ги де Мопасан, првпат објавен на 1 јануари 1884 година. Авторот му го посветил расказот на Жозе Марија Ередија.

Содржина
--------

Една вечер, раскажувачот влегува во една пивница и до себе здогледува непознат алкохоличар, сиромашен, извалкан и неуреден. По инерција го поздравува, а непознатиот го поздравува, претставувајќи се како грофот Жан де Баре, неговиот дамнешен школски другар. Изненаден, раскажувачот го прашува за причините за неговата бедна состојба, а грофот ја започнува својата приказна: кога имал 13 години, додека престојувал во замокот на своите родители, тој бил сведок на сцената во која татко му се обидувал да изнуди пари од мајка му, а кога таа го одбила, тој се нафрлил врз неа и започнал да ја тепа. За тоа време, Жан бил скриен во една грмушка, а потоа побегнал во шумата. Вечерта, таму го пронашол чуварот на замокот и го донел дома. Тогаш, тој потполно се изменил и повеќе немал волја за живот.

Наводи
------

1. ↑  „Момче, чашу пива!" во: Гиј де Мопасан, *Изабране новеле* (друга књига). Култура, Београд, 1950, стр. 107.
2. ↑  „Момче, чашу пива!" во: Гиј де Мопасан, *Изабране новеле* (друга књига). Култура, Београд, 1950, стр. 107-115.
**Националниот парк Ширетоко** (知床国立公園, *Ширетоко кокурицу коен*) ― национален парк кој го покрива гротото на Полуостровот Ширетоко на североисточниот крај на островот Хокаидо, Јапонија. Зборот ширетоко потекнува од ајнскиот збор „сир еток", значејќи „место каде земјата испакнува".

Еден од најоддалечените региони во Јапонија, голем дел од полуостровот е достапен само пеш или со брод. Ширетоко е најпознат како дом на најголемото јапонско население на кафеави мечки и нуди поглед на островот Кунашири, чија сопственост ја оспоруваат Јапонија и Русија. Паркот има водопад со топли извори наречен Водопади Камујвака (カムイワッカの滝, Камујвака/Камујуака-но-таки). „Камуј вака" значи „вода на боговите" на ајнски јазик.

Шумите на паркот се умерени и подалпски мешани шуми; главните видови дрвја вклучуваат сахалинска ела (*Abies sachalinensis*), Ерманова бреза (*Betula ermanii*) и монголски даб (*Quercus mongolica*). Надвор од границата на шумата има непробојни грмушки од сибирски џуџести борови (*Pinus pumila*).

Во 2005 година, УНЕСКО ја прогласил областа за светско наследство, советувајќи да се развие имотот заедно со Курилските Острови во Русија како прекуграничен „Парк на мирот на светското наследство". Ставањето на списокот на Ширетоко како природно наследство било сметано за домородните Ајни како контрадикторно со долгата историја на ајнско живеење во областа на паркот.

Центарот за природа на паркот Ширетоко е во Шари. Служи како центар за посетители и вклучува филм за паркот, ресторан и продавница за подароци.

Особености
----------

* Планина Раусу

Поврзано
--------

* Список на национални паркови на Јапонија
* Список на места на светско наследство во Јапонија
* Туризам во Јапонија

Наводи
------

1. ↑  M. Hudson, M. Aoyama, "Occupational apartheid and national parks: the Shiretoko world heritage site," in F. Kronenberg, N. Pollard, D. Sakellariou, eds. Occupational Therapies Without Borders: Towards an Ecology of Occupation Based Practices (Edinburgh: Elsevier), pp. 247-255

Надворешни врски
----------------

* Паркот на biodic.go.jp
* Центарот за природа на паркот Ширетоко
**Националниот совет на шведските жени** (шведски: „Svenska Kvinnors Nationalförbund") е шведски огранок на Меѓународниот совет на жени .

Основаен е во 1896 година од Елен Фрис за да функционира како чадор организација за женските организации во Шведска и да ја претставува Шведска на меѓународните конгреси на МКС.

Претседавач

1. 1896-1898: Елен Анкарсвард
2. 1898-1909: Ана Хиерта-Рециус
3. 1909-1920: Ева Апмарк
4. 1920-1927: Берта Норденсон
5. 1927-1928: Малин Вестер-Халберг
6. 1929: Елисиф Тел

Наводи
------

* НЕ
* Дагни, бр. 36, 1911 година
* Дагни, бр. 2, 1928 година
* Дагни, бр. 36, 1911 година
* Херта, бр. 5, 1922 година
* Historisk Tidskrift, 2007 година Архивирано на 21 ноември 2021 г.
**Основното општинско училиште „Андреја Савески - Ќиќиш"** — основно училиште во Тетово, Општина Тетово.
Во минатото училиштето се наоѓало на местото на денешната гимназија и поранешно медициско училиште покрај реката Пена во центарот на градот. Училиштето својата воспитно-образовна дејност ја остварува од 1956 год, а во денешната зграда од 1961 година.

Некогаш училиштето имало околу 800 ученици, додека денес има нешто помеѓу 250 и 300 ученици. Бројот на паралелки е 18 на македонски и 5 на албански јазик. Некогаш важело за видно училиште во Тетово и регионот.

Познати личности кои учеле во ова училиште
------------------------------------------

Голем број на познати личности особено научници, професори и уметници во Македонија и во странство го имаат своето образование во ова училиште.

* Самир Љума - кинематограф
* Драгана Чуприна - Модел

Познати личности кои предавале во ова училиште
----------------------------------------------

Надворешни врски
----------------

* О.У. Андреа Савевски-Ќиќиш, Општина Тетово

|  |  |
| --- | --- |
| Stub icon | *Оваа статија училиште во Македонија е никулец. Можете да помогнете со тоа што ќе ја проширите.** п
* р
* у
 |
**Кирил и Методиј** — основно училиште во село Ораовица, општина Радовиш..

Лична карта
-----------

ООУ ,,Кирил и Методиј’’ се наоѓа во с. Ораовица - Радовиш и ги опфаќа децата од самото село. Училиштето е изградено во 1946 година, а во истото наставата се изведува во две училишни згради кои денес се комплетно уредени и реновирани.

Ученици
-------

Во учебната 2013/14 година училиштето го посетуваат 132 ученици од кои 68 момчиња и 64 девојчиња. Училиштето има 16 вработени, а додека наставата од VI-VIII одд. се реализира со 15 наставници од кои 6 наставници се вработени во ООУ ,,Кирил и Методиј’’ а другите се вработени во другите училишта во општината, а истовремено ја дополнуваат наставата и во оваа општинско основно училиште.

Инфраструктура
--------------

Во сколоп на училиштето е и салата која се користи за настава по предметот Физичко и здравствено образование, а е пуштена во употреба во 2008 година, истата целосно е опремена со спортски реквизити - потребни за успешна реализација на наставата по ФЗО. Училиштето располага со дворна површина од 5,439 m2 кој до пред извесен период истиот беше делумно асфалтиран и неуреден, но сега училишниот двор доби нов лик - и е уреден со тревни парцели, поставени се бехатон патеки, целосно е ограден, поставени се клупи, корпи за отпадоци и реновирани се надворешните спортски терени.

Од оваа учебна година посебно важен сегмент е вградувањето на парното греење во двете училишни згради, училишната библиотека и салата за ФЗО.

Мисија на училиштето
--------------------

Со почитување и развивање на поединечните способности и со примена на современи методи заеднички да создадеме личности кои цел живот учат и кои ќе напредуваат според своите афинитети и можности.

Мото на училиштето
------------------

Развивање на позитивни навики и воспитно-образовни вредности како столб врз кој ученикот ќе се изгради во целосно позитивна и карактерна личност, со свои работни и морални квалитети и вредности.

Визија на училиштето
--------------------

Нашето училиште го гледаме како безбедна и дисциплинирана средина во која учениците ќе се образуваат, воспитуваат и оспособуваат за понатамошен развој во едно прилагодено, современо, дисциплинирано училиште.

Слогани
-------

Воспитно-образованите ученици се со поглед кон иднината !
Училиштето е мојот втор дом !
Дисциплинирано, делотворно и ефикасно ЕКО училиште со своја култура и современ начин на однесување !
Квалитетни планирања – успешна реализација на работата !
Активни методи за работа – активни ученици !
Муѓето немаат ништо против да бидат на бродот кој се ниша, ако знаат каде одат и ако таму и самите сакаат да стигнат !

Учество на натпревари
---------------------

Освоени награди
---------------

Познати личности кои учеле или предавале во ова училиште
--------------------------------------------------------

* Поглед кон училиштетоПоглед кон училиштето
* Поглед кон игралиштетоПоглед кон игралиштето

Наводи
------

1. ↑  „Регистар на основни училишта". *data.gov.mk*. Посетено на 30.01.2021. Проверете ги датумските вредности во: `|access-date=` (help)
**Основно училиште „Кирил и Методиј"** (официјално: **Основно општинско училиште „Кирил и Методиј" - Кучевиште**; скратено: **ООУ „Кирил и Методиј"**) — единствено основно училиште во селото Кучевиште. Училиштето се наоѓа во средишниот дел на селото Кучевиште.

Организација
------------

Во училиштето учат околу 200 ученици од селата Кучевиште и Побожје.

Опременост
----------

Училиштата располага со 8 училници, вклучувајќи и спортска сала. Поседува и надворешно игралиште за мал фудбал.

Наводи
------

1. ↑  „Регистар на основни училишта". *data.gov.mk*. Посетено на 15.01.2022. Проверете ги датумските вредности во: `|access-date=` (help)
Основното училиште **ОУ „Крсте Петков Мисирков" - Радовиш** е основно училиште во градот Радовиш, наречено по познатиот книжевник и јазичар Крсте Петков Мисирков (1874-1926).

Во училиштето има околу 1266 ученици и 70 вработени.

На 8 февруари 2006 година се случил голем пожат во кој речиси до темел изгореа двете радовишки основни училишта - „Крсте Петков Мисирков" и „Никола Карев".

Сега основното училиште „Крсте Петков Мисирков" е сместено во нов објект на булеварот Александар Македонски. Во него има корисна површина од 3200 квадратни метри, има 24 училници и 7 кабинети. Има организирана настава во две смени, што значи дека има место за 48 паралелки.

Новиот училиштен објект почнал да се гради во 1998 година и бил готов во 2008 г. Биле потрошени 11 милиони денари и набрзо изградбата била запрена. По пожарот во 2006 г. изградбата на новото училиште продолжила. Изградбата чинела околу 70 милиони денари.

На 21.01.2008 година во употреба било пуштено новото училиште, кое се наоѓа во непосредна близина на црквата „Св. Троица". Чинот на осветување на училиштето го извршил Митрополитот Брегалнички г. Иларион, во сослужение со свештенослужители од Радовишкото архијерејско намесништво, а потоа свечено било пуштено во употреба од премиерот на Македонија, Никола Груевски.

Учество на натпревари
---------------------

* Ибраим Јашаров - второ место на Државен натпревар по Македонски јазик и литература.

Освоени награди
---------------

Познати личности кои учеле во ова училиште
------------------------------------------

Познати личности кои предавале во ова училиште
----------------------------------------------

Наводи
------

1. ↑  Дневник: Се отвора новото училиште во Радовиш
2. ↑  Осветено новото училиште „Крсте Петков Мисирков" во Радовиш
**Орањето на Крале Марко** (српски: *Орање Марка Краљевиһа*) е српска епска (јуначка) песна за Крале Марко.

Содржина
--------

Марко пие вино со својата мајка Евросима (Јевросима), а таа го наговара да го напушти војувањето и да се зафати со орање, зашто само така може да се прехранат. Марко ја послушува мајка си, но наместо ридовите и долините, тој ги ора царските патишта. По патот поминуваат јаничари, кои носат три товари со богатство. Тие му велат на Марко да не ги ора патиштата, но тој им вели да се тргнат настрана, зашто му газат по изораното земјиште. Така, Марко и јаничарите се препираат одредено време, но кога нему му се смачува, тој ги остава воловите, ги убива јаничарите и им го зема богатството, велејќи ѝ на мајка си: „Еве, што изорав денес за тебе."

Наводи
------

1. ↑  *Junačke narodne pesme*, Rad, Beograd, 1959, стр. 78-79.
2. ↑  Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 228.
**Основно училиште „Браќа Миладиновци"** (официјално: **Основно општинско училиште „Браќа Миладиновци" - Царев Двор**; скратено: **ООУ „Браќа Миладиновци"**) — основно училиште во селото Царев Двор, кое претставува централно за околните села.

Историја
--------

Училиштето е сместено на влезот во селото, во нова училишна зграда, изградена во 1964/65 година.

Подрачни училишта
-----------------

Во рамките на општинското основно училиште „Браќа Миладиновци" се наоѓа и подрачното основно училиште од прво до петто одделение, а чии ученици подоцна наставата ја продолжуваат во средишниот објект на училиштето во селото Царев Двор. Овие училишта се:

1. Подрачно основно училиште „Браќа Миладиновци" во село Езерани

Наводи
------

1. ↑  Ако.мк. „Само 115 првооделенци во цела Преспа | Ако". Архивирано од изворникот на 2020-06-09. Посетено на 2020-06-09.
2. ↑  Јовановски, Владо (2005). *Населбите во Преспа* (PDF). Скопје: Ѓурѓа. стр. 317. ISBN 9789989920554. Посетено на 9 јуни 2020.

Координати: 41°2′27″N 21°0′17″E﻿ / ﻿41.04083° СГШ; 21.00472° ИГД﻿ / 41.04083; 21.00472
**Ниобина седефка** ( *Fabriciana niobe* ) е вид на пеперутка од семејството на шаренците (*Nymphalidae*).

Етимологија
-----------

Латинското име на видот *niobe* се однесува на Ниобе односно ќерката на Тантал во грчката митологија.

Подвидови
---------

Подвидовите вклучуваат:

* *F. n. niobe* (средна Европа и Западен Сибир )
* *F. n. Чангаица* Ројс, 1922 година
* *F. n. демавендис* (Грос и Еберт, 1975) ( Иран )
* *F. n. гигантеа* (Штаудингер, 1871) (јужна Европа)
* *F. n. интермедија* Ројс, 1925 година
* *F. n. khusestana* (Грос и Еберт, 1975) (западен Иран)
* *F. n. курана* (Вјат и Омото, 1966)
* *F. n. orientalis* (Alphéraky, 1881)
* *F. n. орната* (Стаудингер, 1901)
* *F. n. шива* (Вјат и Омото, 1966)
* *F. n. текенсис* (Кристоф, 1893)
* *F. n. valesinoides* Reuss, 1926 ( Кореја )
* *F. n. вораксиди* Ројс, 1921 година

Распорстранетост и живеалиште
-----------------------------

*Fabriciana niobe* е распространета низ цела Европа, но отсутна во Обединетото Кралство и Северна Европа, а ја има и во Сибир, Русија, Иран, Кина и Кореја. Овие пеперутки може да се најдат на отворени тревни места, падини, шуми и чистини.

Опис
----

 Ниобина седефка
Ниобина седефка има распон на крилјата од 40-60 мм. Женките се прилично поголеми и имаат повеќе обележани крилја. Овие пеперутки со средна големина имаат светло-кафеаво-портокалова позадина со црни точки и вкрстени ленти. На долната страна на задните крилја обично имаат мали белузлаво-сребрени дамки, црна жолта дамка и црни обложени субмаргинални лунули и вени во базалната област.

Овој вид е прилично сличен на темнозелениот фритилар (*Speyeria aglaja*) и висококафеавиот фритил (*Fabriciana adippe*), но е прилично помал.

Биологија
---------

Овој вид е униволтински. Презимува во фаза на гасеница во лушпата од јајцето. Возрасните летаат од мај до крајот на август. Ларвите излегуваат во март и созреваат во јуни. Гасениците се хранат со *Viola tricolor*, *Viola canina*, *Viola riviniana*, *Viola odorata*, *Viola hirta*, *Viola palustris* и *Plantago lanceolata*.

Галерија
--------

* Поглед на грбПоглед на грб
* Вентрален погледВентрален поглед

Наводи
------

1. 1 2 3  „Giuseppe Mazza". Архивирано од изворникот на 2017-02-02. Посетено на 2022-05-08.
2. 1 2 3  Funet - Niobe Fritillary
3. 1 2  „Butterfly Guide". Архивирано од изворникот на 2011-05-26. Посетено на 2022-05-08.
4. ↑  DK – Pocket Nature Butterflies and Moths
5. 1 2  Euro Butterflies by Matt Rowlings
6. ↑  Bob Gibbons Pocket Guide to Butterflies

Надворешни врски
----------------

* Паоло Мазеи, Даниел Морел, Раниеро Панфили Молци и пеперутки од Европа и Северна Африка
* Лепидоптерите и нивната екологија
* Lepiforum.de
Во сумерската митологија, **Нинлил** („Дамата на отворениот простор" или „Дамата на воздухот"), на почеток наречена **Суд**, во Асирија наречена *Мулиту*, е божица сопруга на Енлил. Нејзиното потекло е различно опишано. Најчесто ја нарекувале ќерка на Хаиа (богот на магацините) и Нунбарсегуну (или Нуншебаргуну (божицата на јачменот) или Нисаба). Некои извори ја нарекуваат ќерка на Ану и Наму.

Живеела во Дилмун со своето семејство. Силувана е од Енлил, кој подоцна ѝ станал сопруг. Енлил ја оплодил со вода, и таа го родила Син/Нана, идниот бог на месечината. За казна, Енлил е протеран во подземното кралство Ерешкигал, каде му се придружила Нинлил. Енлил повторно ја оплодил, и таа го родила Нергал, богот на смртта. Потоа го родила и Ниназу, богот на подземниот свет. Енлил преправен како *човек од брод*, ја оплодил и таа го родила Енбилулу, богот на реките и каналите.. Според некои текстови Нинлил е исто така и мајка на Нинурта.

Откако умрела, претворена е во божица на воздухот. Според приказните од Адапа, таа е божица на јужниот ветер, поради тоа што нејзиниот сопруг Енлил бил поврзуван со северните зимски бури.

Наводи
------

1. ↑  Англиски превод на стари текстови за Енлил и Нинлил

* Michael Jordon, Encyclopedia of Gods, Kyle Cathie Limited, 2002

Надворешни врски
----------------

* Асиро-вавилонска митологија (англиски)

  


|  |  |  |  |
| --- | --- | --- | --- |
| 

| * п
* р
* у
Месопотамски божества |
| --- |
|  |
| 
Ану  •  Енлил  •  Енки  •  Ки  •  Асхур  •  Нинлил  •  Инана  •  Мардук  •  Нана  •  Уту  •  Шерида  •  Нинурта  •  Наму  •  Тиамат  •  Апсу  •  Лахаму  •  Аншар  •  Кишар  •  Син  •  Нингал |

 |
Различни видови на објективи, вклучувајќи широкоаголен, телефото и специјализирани
**Објектив** (познат и како **леќа**) — оптичка леќа поточно збир од леќи кои се користат со камера за да се прават фотографии на објекти, на фотографски филм или на друг медиум способен за складирање на слика хемиски односно по електронски пат, сега најраспространет дигитален сензор.

Скоро и да нема разлика во користењето на објективите за фотографирање, видео снимање (филм), за телескоп, или микроскоп, иако деталите во изработката и конструкцијата се различни. Објективот може да биде фиксен за камерата или да се менува во зависност од потребата на корисникот.

Теорија на работа
-----------------

Типичен ректалиниеарен објектив може да се спореди со подобрен pinhole „објектив". Како што е прикажано pinhole „објективот" e едноставно еден мал отвор кој ги блокира останатиот дел од зраците, односно селектира само еден зрак до секоја точка од филмот/сензорот. Pinhole објективот има голем број на органичувања.

Изградба
--------

Зум објектив на *Canon Elph*
Објективите може да бидат направени и од голем број на елементи: Box Brownie's е само од еден елемент, па сè до повеќе од 20 во посложените зум објективи. Елементите може и самите да се состојат од подгрупа на леќи кои се фиксирани заедно.

Предниот дел е критичен за перформансите на целата изградба. Во сите нови објективи, површината е помината со тенок филм слој за намалување на абразија, одблесокот, површинската рефлексија и да се прилагоди балансот на бои.

Отвор и фокусна должина
-----------------------

Голем (горе) и мал (доle) отвор на истиот објектив.
Како фокусна должина влијае на композицијата: прилагодување на оддалеченоста на камерата од главниот предмет при промена на фокусна должина, главна тема може да остане со иста големина, додека останатиот дел драстично се разликува поради перспективните промени.
* Нормален објектив: агол на дијагонала од околу 50° и фокусна должина приближно еднаква на сликата дијагонала.
* Широк агол објектив: агол на гледање поширока од 60° и фокусна должина пократки од нормално.
* Теле објектив: секоја леќа со подолга дијагонала на филмот или сензорот. Аголот на гледање е потесен. Најчестиот вид на теле објективи дизајн кој користи специјални оптички конфигурации за да се направи објективот пократок од своите фокусни должини.

Наводи
------

1. ↑  Ray, S.F. (2002). *Applied Photographic Optics: Lenses and Optical Systems for Photography, Film, Video, Electronic and Digital Imaging*. Focal. стр. 294. ISBN 9780240515403. Посетено на 2014-12-12.